รัฐมนตรีว่าการกระทรวงพัฒนาสังคมและความมั่นคงของมนุษย์ ยืนยัน ไม่ได้ทอดทิ้งและ พร้อมที่จะรับตัว น้องแบม เขาทำงาน แต่จะต้องทำตามขั้นตอนระเบียบของทางราชการ
รัฐมนตรีว่าการกระทรวงพัฒนาสังคมและความมั่นคงของมนุษย์ ยืนยัน ไม่ได้ทอดทิ้งและ พร้อมที่จะรับตัว น้องแบม เขาทำงาน แต่จะต้องทำตามขั้นตอนระเบียบของทางราชการ


พลเอก อนันตพร กาญจนรัตน์ รัฐมนตรีว่าการกระทรวงพัฒนาสังคมและความมั่นคงของมนุษย์ ยืนยันว่า กรณีของน้องแบม หรือ นางสาวปณิดา ยศปัญญา ผู้ที่เปิดเผยข้อมูลการทุจริตเงินสงเคราะห์ผู้ยากไร้ในศูนย์คุ้มครองคนไร้ที่พึ่ง จังหวัดขอนแก่น ทางกระทรวง ยินดีที่จะเข้ารับทำงานตามที่ได้เคยบอกไว้ แต่ทุกอย่างต้องเป็นไปตามขั้นตอนและระเบียบของคณะกรรมการข้าราชการพลเรือน(กพ.)ในการที่จะบรรจุบุคคลเข้ารับราชการ โดยจะต้องเป็นไปด้วยความเป็นธรรมเท่าเทียมตามระบบคุณธรรม และจะต้องดูเรื่องของอัตราว่าง 

ซึ่งที่ผ่านมาทางกระทรวงไม่ได้รับการแจ้งว่า น้องแบมจบการศึกษา และพร้อมที่จะทำงานแล้ว ซึ่งหากต้องการทำงานในกระทรวงพัฒนาสังคมและความมั่นคงของมนุษย์ น้องแบม จะต้องดำเนินการตามระเบียบ คือสมัครแสดงเจตนารมณ์ที่จะเข้ารับราชการในกระทรวง จากนั้นก็จะได้ตรวจสอบและเสนอเรื่องไปยังคณะกรรมการข้าราชการพลเรือนให้พิจารณา ซึ่งหากเห็นด้วยก็จะสามารถรับบรรจุเป็นข้าราชการได้ เพราะเรื่องของการบรรจุเข้ารับราชการเป็นเรื่องของ คณะกรรมการข้าราชการพลเรือน หากไม่อนุมัติน้องแบม ก็จำเป็นจะต้องไปสอบตามขั้นตอนและระเบียบที่กำหนด 

อย่างไรก็ตาม ต้องรอตำแหน่งว่างช่วงเดือนตุลาคม ซึ่งเป็นปีงบประมาณใหม่ แต่หากจะเข้าทำงานในช่วงนี้ จะต้องเข้ามาเป็นลูกจ้างไปก่อน 

 ขณะที่ นางไพรวรรณ พลวัน รองปลัดกระทรวงพัฒนาสังคมและความมั่นคงของมนุษย์ ยืนยันว่า ประเด็นปัญหาการให้น้องแบมเข้าทำงานขณะนี้จบไปแล้ว เนื่องจากได้สอบถามกับเจ้าตัว คือ น้องแบม ได้รับคำยืนยันแล้วว่าจะเข้าทำงานกับ ป.ป.ท.